जानकारी के अनुसार स्पेशल स्टाफ की टीम सब इंस्पेक्टर दिलबाग सिंह के नेतृत्व में बस स्टैंड से पिंगलवाड़ा की तरफ गश्त लगा रही थी। सामने से आ रहे आरोपी को शक के आधार पर जांच के लिए रोका गया। पुलिस को देख वह घबरा गया जब उसकी तलाशी ली गई तो उससे एक पिस्टल 32 बोर में तीन जिंदा कारतूस बरामद किए गए। आरोपी को माननीय अदालत में पेश करके रिमांड पर लिया जाएगा और गहनता से जांच करने के उपरांत इस केस से संबंधित सभी लोगों को हिरासत में लेकर गहनता से पूछताछ की जाएगी और सारे गिरोह का पर्दाफाश किया जाएगा।